CELEX: 32021R1355
Language: ro
Date: 2021-08-12 00:00:00
Title: Regulamentul de punere în aplicare (UE) 2021/1355 al Comisiei din 12 august 2021 privind programele naționale multianuale de controale vizând reziduurile de pesticide care urmează să fie stabilite de statele membre (Text cu relevanță pentru SEE)

13.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 291/120
               
            
         REGULAMENTUL DE PUNERE ÎN APLICARE (UE) 2021/1355 AL COMISIEI
         din 12 august 2021
         privind programele naționale multianuale de controale vizând reziduurile de pesticide care urmează să fie stabilite de statele membre
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 19 alineatul (3) litera (b),
         întrucât:
         
                     (1)
                  
                  
                     Regulamentul (UE) 2017/625 stabilește norme privind efectuarea controalelor oficiale și a altor activități oficiale de către autoritățile competente din statele membre pentru verificarea conformității cu legislația Uniunii, printre altele, în domeniul siguranței alimentelor în toate stadiile producției, prelucrării și distribuției. El prevede norme specifice privind controalele oficiale vizând substanțele a căror utilizare poate avea ca rezultat apariția de reziduuri ale substanțelor respective în alimente și în hrana pentru animale.
                  
               
                     (2)
                  
                  
                     Regulamentul (UE) 2017/625 elimină articolul 30 din Regulamentul (CE) nr. 396/2005 al Parlamentului European și al Consiliului (2), care rămâne totuși aplicabil până la 14 decembrie 2022, cu excepția cazului în care se stabilește o dată anterioară printr-un act delegat. Articolul 30 stabilește cerințe specifice pentru stabilirea unor programe naționale multianuale de controale bazate pe riscuri vizând reziduurile de pesticide, cu scopul dublu de a evalua expunerea consumatorilor și respectarea legislației.
                  
               
                     (3)
                  
                  
                     Articolul 110 din Regulamentul (UE) 2017/625 prevede cerințe minime pentru conținutul planurilor naționale multianuale de controale. Totuși, ele nu iau în considerare măsurile practice specifice necesare pentru pregătirea programelor naționale multianuale de controale vizând reziduurile de pesticide.
                  
               
                     (4)
                  
                  
                     Prin urmare, este adecvat să se stabilească cerințe specifice pentru pregătirea programelor naționale multianuale de controale vizând reziduurile de pesticide, care trebuie să facă parte din planurile de naționale multianuale de controale. Este în mod deosebit important să se asigure faptul că regimul de controale ține seama de scopul evaluării expunerii consumatorilor și al respectării Regulamentului (CE) nr. 396/2005.
                  
               
                     (5)
                  
                  
                     Întrucât articolul 30 din Regulamentul (CE) nr. 396/2005 nu se va mai aplica de la 15 decembrie 2022, este necesar ca prezentul regulament să se aplice de la data respectivă.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Programe naționale multianuale de controale vizând reziduurile de pesticide
            
               (1)   Statele membre trebuie să stabilească programe naționale multianuale de controale vizând reziduurile de pesticide, ca parte a planului lor național multianual de controale. Statele membre trebuie să actualizeze în fiecare an programele multianuale.
            
            
               (2)   Programele respective trebuie să fie bazate pe riscuri și să vizeze evaluarea expunerii consumatorilor și a respectării Regulamentului (CE) nr. 396/2005. Programele trebuie să specifice cel puțin următoarele:
               
                           (a)
                        
                        
                           produsele care trebuie supuse eșantionării;
                        
                     
                           (b)
                        
                        
                           numărul de eșantioane care trebuie prelevate și analizele care trebuie efectuate;
                        
                     
                           (c)
                        
                        
                           pesticidele care trebuie analizate;
                        
                     
                           (d)
                        
                        
                           criteriile aplicate la elaborarea programelor în cauză, incluzând:
                           
                                       (i)
                                    
                                    
                                       combinațiile pesticid – produs care trebuie selecționate;
                                    
                                 
                                       (ii)
                                    
                                    
                                       numărul eșantioanelor prelevate pentru produsele naționale, respectiv nenaționale;
                                    
                                 
                                       (iii)
                                    
                                    
                                       consumul produselor ca pondere din regimul alimentar național;
                                    
                                 
                                       (iv)
                                    
                                    
                                       programul de controale al Uniunii; și
                                    
                                 
                                       (v)
                                    
                                    
                                       rezultatele precedentelor programe naționale multianuale de controale.
                                    
                                 
                     
            
               (3)   Statele membre trebuie să participe la programul multianual de controale al Uniunii în conformitate cu articolul 29 din Regulamentul (CE) nr. 396/2005.
            
         
         
            Articolul 2
            Intrare în vigoare și aplicare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 15 decembrie 2022.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 95 7.4.2017, p. 1
         
         
            (2)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (JO L 70, 16.3.2005, p. 1.).